Der er udarbejdet et generelt uddannelsesprogram for hele hoveduddannelsen i Almen Medicin, som er gældende for alle ophold i praksis.

Dette er Lægehuset Dagmar råd og vejledning i forhold til dette uddannelsesprogram. Vi har lavet dette for at tydeliggøre, hvorledes den daglige supervision/læring kan understøttes i vores Lægehuset, da vi gerne vil prioritere denne i vores ellers travle hverdag.

## Uddannelsesmål i introuddannelsen

# 1: Individualisering (KV1).

# 2: Tillid (KV1)

# 3: Samarbejde internt i praksis (KV3)

# 4: Forebyggende børneundersøgelse (KV2 + KV1)

# 5: Patienten med kronisk sygdom (I) (KV1

# 6: Den febrile patient (KV1) -

# 7: Skabe rammer for god kommunikation (KV2/3 + KV1)

# 8: Undervisning (KV5)

Alle kompetencer opnås ved det kliniske arbejde i klinikken, hvor der bliver sat særlig fokus på, at der i en given periode sættes patienter på, som omhandler de aftalte kompetencer.

Dog forventes #8 godkendt ved, at uddannelseslægen min x1 i sit uddannelsesforløb underviser hele klinikken på en tirsdagskonference.

# 3 opnås ved at uddannelseslægen min x2 i sit uddannelsesforløb uddeler 360 graders skemaer til alle læger og øvrigt personalet i Lægehuset til feedback på samarbejdet.

## Læringsstrategier

**Uddannelsesplan;** Vi forventer, at uddannelseslægen selv har udarbejdet en detaljeret individuel uddannelsesplan forud for Introsamtalen, som typisk finder sted inden for de første 14 dage i praksis. Vi anbefaler, at du sætter fokus på at opfylde 2-4 af dine læringsmål pr mdr. – og at du løbende får dem kompetencevurderet og dermed godkendt.

Uddannelsesplanen kan opdateres til midtvejssamtalen.

**Læringstavler;** Vi har opsat læringstavler i vores personalerum, hvor du selv bedes opdatere, hvilke patienttyper, du gerne vil se/have sat på dit program i en given periode. Dette understøtter vores (læger og sekretær i Lægehuset) mulighed for at du får set patienttyper, som gør at du kan få dine læringsmål fra uddannelsesplanen.

**Supervision;** Du vil dagligt (fraset tirsdage) have ½ time supervision med din tutorlæge eller daglige vejleder. Du bestemmer selv, om du vil gennemgå dagens patienter, en særlig problemstilling eller have foretaget en kompetencevurdering. Kompetencevurdering kan dog kun foregå ved din tutorlæge.

## Kompetencevurdering/evaluering

**Kompetencevurdering;** Alle tutorlæger i Lægehuset Dagmar har også været på kursus i de nye kompetencevurderingsskemaer for den nye hoveduddannelse i Almen medicin. For at understøtte din kompetencevurdering af læringsmål har vi i Lægehuset Dagmar indført følgende:

**Direkte supervision;** Hver torsdag er reserveret tid (45 min) til at det er primært tutorlæge og uddannelseslæge sammen kan have en konsultation med én patient. Det kan både være uddannelseslægen og tutorlægen som forestår selve konsultationen. Det er meningen, at dette kan benyttes til ”fluen på væggen” supervision, - og disse tider er derfor også meget velegnet til at få kompetencevurderet mål, hvor der skal benyttes direkte observation. Med fordel kan skema KV2 (Skal benyttes x2 til #7 og # 2) benyttes.

**Indirekte supervision;** Lægehuset Dagmar råder over et videokamera og speciel mikrofon, som gør det muligt for dig at optage dine konsultationer til senere gennemgang. Med fordel kan skema KV2 benyttes.

**Vejledersamtale;** er en hyppigt anvendt evalueringsmetode i dit uddannelsesprogram. Sammen med dit daglige kliniske arbejde, specialekurset, evt. logbogsfortegnelser, - vil du med fordel kunne benytte KV5 (#1, #2, #6) til refleksion forinden selve vejledersamtalen. Selve vejledersamtalen vil være opbygget over KV1.

**Undervisning;** Da undervisning jo er uddannelsesmål # 8 i din introstilling forventer vi, at du underviser på lige fod med de øvrige læger i Lægehuset Dagmar. Der forventes minimum 2 session af 30 min varighed til tirsdagsundervisningen i løbet af dit ophold, gerne flere. Derudover foregår der jo også undervisning i næsten alle dine konsultationer med patienter; f.eks AB undervisning til forældre med febrile børn, kost og motionsundervisning til DM patienten. Du vil derfor få rig mulighed for at undervise hos os, - og vi ser meget gerne, at du også får optaget en video til efterfølgende supervision af undervisning som del af konsultationen med patienten. Uddannelsesmål #8 godkendes efter de 2 undervisningssessioner ved KV5 som er et mindmap til refleksion.

**3600 evaluering;** Uddannelsesmål #3 skal godkendes ved KV3 som er en 360 graders evaluering. Vi har rigtig gode erfaringer med 360 graders evalueringer i vores praksis. Vores personale er vant til at komme med brugbar feedback til uddannelseslægerne gennem 360 graders evaluering. Vi forventer, at du planlægger og gennemfører 360 graders evaluering 2 gange i løbet af din tid hos os.

Reference:

[Målbeskrivelsen Almen medicin](https://www.sst.dk/-/media/Viden/Uddannelse/Uddannelse-af-speciall%C3%A6ger/Maalbeskrivelser/Almen-medicin/Almen_medicin_2013_p3.ashx?la=da&hash=AEA93D7F50008942931ADCA3E0503F74A5C19580)

[KV1 Struktureret vejledersamtale](https://content.dsam.dk/guides/basissider/uddannelse/struktureret_vejledersamtale.pdf)

[KV2 Struktureret observation af konsultation](https://content.dsam.dk/guides/basissider/uddannelse/struktureret_observation_af_en_konsultation.pdf)

[KV3 360 graders feedback udleveringsskema](https://content.dsam.dk/guides/basissider/uddannelse/360_graders_feedback_udleveringsskema.pdf)

[KV4 Struktureret observation af en procedure](https://content.dsam.dk/guides/basissider/uddannelse/struktureret_observation_af_en_procedure.pdf)

[KV5 Vurdering af refleksionsevne](https://www.dsam.dk/uddannelse/specialeuddannelsen-i-almen-medicin/kompetencevurdering)

[Eks. på mindmap](https://content.dsam.dk/guides/basissider/uddannelse/mindmap_1.jpg)

*Oprettet: 9.juli 2017 af ESK*

*Revideret: 26/03/2020 af TAK, 04.07.2024 af ESK*

*Næste revision;*